open-index/open-wikipedia-markdown huggingface dataset:
Jay McInerney

**John Barrett McInerney Jr.** ['mækɪnɜːrni] (s. 13. tammikuuta 1955 Hartford, Connecticut) on yhdysvaltalainen kirjailija. McInerney saavutti laajaa suosiota jo vuoden 1984 esikoisromaanillaan *Manhattanin valot*, kriittisellä kuvauksella Reaganin aikaisen New Yorkin pintaliitäjien sosiaalisesta elämästä. Kirja filmatisoitiin vuonna 1988. McInerney muodosti yhdessä Bret Easton Ellisin ja Tama Janowitzin kanssa niin sanotun Brat Packin, Manhattanilla asuvan ja sen ihmisistä minimalistiseen tyyliin kirjoittavan kirjallisen viiteryhmän.

## Suomennetut teokset
* 
* 
* 

## Aiheesta muualla
* Kotisivut.
Mordecai Bartley

**Mordecai Bartley** (16. joulukuuta 1783 – 10. lokakuuta 1870) oli yhdysvaltalainen Whig-puoluetta edustanut poliitikko.

Bartley istui Ohion osavaltion senaatissa vuosina 1817–1818 ja Yhdysvaltain edustajainhuoneessa vuosina 1823–1831. Hän toimi yhden kauden Ohion kuvernöörinä vuosina 1844–1846, minkä jälkeen vetäytyi politiikasta. Hänen edeltäjänsä Ohion kuvernöörin virassa oli hänen oma poikansa Thomas W. Bartley.

## Lähteet
James Nesbitt

**James Nesbitt** (s. 15. tammikuuta 1965) on pohjoisirlantilainen näyttelijä, joka tunnetaan muun muassa draamasarjasta *[[Rimakauhua ja rakkautta]]*. Hän on ollut ehdolla Baftan ja Golden Globen saajaksi.

Vuonna 2002 Nesbitt esiintyi Ivan Cooperin roolissa Derryn vuoden 1972 verisen sunnuntain tapahtumiin pohjautuvassa Paul Greengrassin elokuvassa *[[Bloody Sunday – verinen sunnuntai]]*. Eräs toinen tunnettu elokuva, jossa hänet niin ikään on nähty, on *[[Lottovoittaja Ned]]* (1998). Nesbitt esittää kääpiö Bofuria Peter Jacksonin ohjaamassa ''Hobitti''-elokuvatrilogiassa.

Nesbitt meni vuonna 1994 naimisiin puolisonsa Sonian kanssa. Parilla on kaksi lasta, Peggy (s. 1998) ja Mary (s. 2002). Nesbittistä tehtiin kesäkuussa 2003 Ulsterin yliopiston kunniatohtori.

## Lähteet

## Aiheesta muualla
*
Jean-Claude Darcheville

**Jean-Claude Ducan Darcheville** (s. 25. heinäkuuta 1975 Sinnamary, Ranskan Guayana, Ranska) on ranskalainen jalkapalloilija, joka edustaa Skotlannin valioliigassa pelaavaa glasgowlaista Rangersia. 173 senttimetriä pitkän Darchevillen pelipaikka on hyökkääjä.

Darcheville on edustanut ammattilaisurallaan myös Rennesiä (1995–1998), Nottingham Forestia (1998–1999), Lorientia (1999–2002) ja Bordeaux’ta (2002–2007). Ranskan liigan kaudella 2001–2002 hän sijoittui maalipörssin kolmanneksi 19 maalillaan.

Nykyiseen seuraansa Darcheville siirtyi kesällä 2007 ilmaisella siirrolla, manageri Walter Smithin mukaan korvaamaan uransa lopettanutta kroatialaiskärki Dado Pršota. Hän solmi Rangersin kanssa kaksivuotisen sopimuksen, vaikka Bordeaux’kin tarjosi hänelle uutta, niin ikään kaksivuotista sopimusta, ja useat muutkin ranskalaisseurat, muun muassa Monaco, olivat kiinnostuneita hänestä.

Edellisellä kerralla, kun Darcheville pelasi Isossa-Britanniassa, hän ei viihtynyt kauaa kohdattuaan sopeutumisvaikeuksia vaimonsa ja lastensa kuoltua auto-onnettomuudessa vähän ennen siirtoa.

## Saavutukset
* Ranskan cupin voitto: 2001/02 (Lorient)
* Ranskan liigacupin voitto: 2006/07 (Bordeaux)
* Skotlannin cupin voitto: 2007/08 (Rangers)
* Skotlannin liigacupin voitto: 2007/08 (Rangers)

## Lähteet
Jag Panzer

**Jag Panzer** on yhdysvaltalainen power metal -yhtye, joka perustettiin vuonna 1981.

## Jäsenet

*Harry "The Tyrant" Conklin - laulu
*Mark Briody - kitara, kosketinsoitin
*Christian Lasegue - kitara
*John Tetley - bassokitara
*Rikard Stjernquist - rummut

### Entiset jäsenet
* Chris Broderick - kitara
* Daniel J. Conca -  laulu  
* Bob Parduba - laulu 
* Joey Tafolla - soolokitara 
* Chris Kostka - kitara  
* Rick Hilyard - rummut

## Diskografia
**[[Ample Destruction]]* (1984)
**[[Dissident Alliance]]* (1995)
**[[The Fourth Judgement]]* (1997)
**[[Age of Mastery|The Age of Mastery]]* (1998)
**[[Thane to the Throne]]* (2000)
**[[Mechanized Warfare]]* (2001)
**[[Decade of the Nail Spiked Bat]]* (2003)
**[[Chain of Command (Jag Panzer album)|Chain of Command]]* (2004)
**[[Casting the Stones]]* (2004)
**[[The Scourge of the Light]]* (2011)
**[[The Deviant Chord]]* (2017)
**[[The Hallowed]]* (2022)
Erkki Pukka

**Erkki Antero Pukka** (22. toukokuuta 1940 Lahti – 24. toukokuuta 2014 Lahti) oli suomalainen mäkihyppääjä.

Erkki Pukka sijoittui Puolassa Wislan kansainvälisessä kilpailussa vuonna 1964 kolmanneksi. Seuraavana vuonna Pukka voitti Garmisch-Partenkirchenin uudenvuodenpäivän kilpailun Keski-Euroopan mäkiviikolla. Viisi päivää aikaisemmin hän oli sijoittunut Oberstdorfin kilpailussa vasta sijalle 39. Innsbruckin kilpailussa Pukka oli neljäs ja mäkiviikon loppupisteissä seitsemäs. Seuraavana vuonna 1966 hän voitti Kymenlaakson kansainväliset kisat ja sijoittui SM-kilpailuissa isossa mäessä neljänneksi. Oslon MM-kisoissa vuonna 1966 hän kilpaili pienessä mäessä, jossa sijoittui 56:nneksi. Vuoden 1971 SM-kisojen isossa mäessä Pukka tuli neljänneksi ja hän voitti mäen Kymenlaakson kisoissa. Hän osallistui vielä mäkiviikolle vuodenvaihteessa 1966–1967, mutta ei pystynyt osakilpailuissa 27. sijaa korkeammalle.

Kilpailemisen lisäksi Pukka toimi seuransa Lahden Hiihtoseuran luottamustehtävissä. Arvokkaimpina palkintoinaan Pukka piti LHS:n mestaruutta ja joukkuekilvan SM-hopeaa vuodelta 1971. Pukka oli ammatiltaan lihanleikkaaja. Hän harrasti penkkiurheilua ja jalkapalloa. Pukan kotikunta oli Lahti.

## Lähteet
*

### Viitteet
Okteeni

**Okteeni** on alkeeni, jonka hiilirungon muodostaa kahdeksan hiiliatomia. Sen molekyylikaava on C8H16. Okteeni on tyydyttymätön hiilivety, koska siinä on yksi kaksoissidos. Okteenin käytetyin isomeeri on 1-okteeni eli n-okteeni (CAS-numero 111-66-0), jota käytetään pääasiassa polyeteenin valmistukseen. Kaksoissidos voi sijaita eri paikoissa:
*2-okteeni CAS-numero 111-67-1
*3-okteeni CAS-numero 592-98-3
*4-okteeni CAS-numero 592-99-4
Gothic & Lolita Bible

**Gothic & Lolita Bible** on japanilainen, neljä kertaa vuodessa ilmestyvä lehti lolita-tyylin harrastajille. Sen ensimmäinen numero julkaistiin vuonna 2001. Lehdessä on ompeluohjeita ja artikkeleita gothic & lolita -kuvastoon sointuvista kuuluisuuksista ja yhtyeistä. Gothic & Lolita Bibleä julkaisee Index Communications. Helmikuussa 2008, Tokyopop alkoi julkaisemaan lehteä myös englanniksi, mutta lopetti keväällä 2009 viidennen numeron jälkeen.

## Katso myös
*Classic Lolita
*Sweet Lolita
*Gothic Lolita

## Aiheesta muualla
* Lehden kotisivut
David Ferrer

**David Ferrer Ern** (s. 2. huhtikuuta 1982 Xàbia) on espanjalainen tennispelaaja. Hän on parhaimmillaan ollut maailmanlistalla kolmantena, joka oli hänen sijoituksensa heinäkuussa 2013. Nelinpelissä hänen sijoituksensa ovat olleet heikompia, ja parhaimmillaan hän on ollut nelinpelin ATP-rankingissa sijalla 42 (lokakuussa 2005).

Ferrer on voittanut ammattilaisurallaan 20 kaksinpeli- ja kaksi nelinpeliturnausta. Vuonna 2007 hän selviytyi Yhdysvaltain avoimissa välieriin, joissa hän hävisi Novak Đokovićille, ja saman vuoden lopulla Masters Cupin loppuotteluun, jossa hän hävisi Roger Federerille. Välieriin Ferrer pääsi myös Australian avoimissa 2011, joissa hän hävisi Andy Murraylle, sekä Ranskan avoimissa 2012, joissa hän voitti puolivälierissä Murrayn mutta hävisi välierissä maanmiehelleen Rafael Nadalille lukemin 2–6, 2–6, 1–6. Neljännen välieräpaikkansa Ferrer saavutti Yhdysvaltain avoimissa 2012, jossa hän hävisi välierissä Novak Đokovićille. Puolivälieriin hän on Grand Slam -turnauksissa yltänyt edellä mainittujen lisäksi kolmasti. Australian avoimissa vuonna 2008 hänet pudotti Novak Đoković eräluvuin 0–6, 3–6, 5–7. Ranskan avoimissa vuonna 2005 hän hävisi Rafael Nadalille lukemin 5–7, 2–6, 0–6 pudotettuaan edellisellä kierroksella jatkosta viidenneksi sijoitetun Gastón Gaudion. Ranskan avointen 2008 puolivälierissä Ferrer hävisi Gaël Monfilsille luvuin 3–6, 6–3, 3–6, 1–6. Vuonna 2013 Ferrer saavutti ensimmäisen loppuottelupaikkansa Ranskan avoimissa, jossa hän hävisi kuitenkin kahdeksannen kerran turnauksen voittaneelle Rafael Nadalille. Wimbledonissa 2013 Ferrer eteni puolivälieriin, jossa hävisi argentiinalaiselle Juan Martin Del Potrolle.

Vuonna 2008 Ferrer kuului Davis Cupin voittaneeseen Espanjan joukkueeseen. Loppuottelussa Argentiinaa vastaan hän hävisi kaksinpelissä David Nalbandianille mutta Espanja voitti kuitenkin loppuottelun pistein 3–1. Vuoden 2009 loppuottelussa Espanja voitti Tšekin pistein 5–0. Ferrer voitti kaksinpelissä Radek Štěpánekin sekä Lukáš Dlouhýn.

## Turnausvoitot kaksinpelissä

## Lähteet
* David Ferrerin pelaajakortti ATP:n virallisilla sivuilla

### Viitteet

## Aiheesta muualla

* David Ferrerin kotisivut
Scoop

**Scoop** (TV-esityksessä *Jymyjuttu*) on vuonna 2006 ensi-iltansa saanut Woody Allenin ohjaama ja käsikirjoittama elokuva. Allen myös näyttelee yhtä päärooleista. Muissa pääosissa ovat Scarlett Johansson, Hugh Jackman ja Ian McShane. Elokuva kertoo nuoresta toimittajasta, joka kuulee jymyjutun ja aloittaa suhteen aristokraatin kanssa.

## Näyttelijät

## Vastaanotto
Rotten Tomatoes -kerääjäsivustolla elokuvan 146 arvostelusta 42 prosenttia oli myönteisiä. Sivusto kuvasi kriitikoiden yhteenvetona elokuvan rakentuvan kuluneisiin juonikuvioihin ja hahmoihin. Elokuvakriitikko Roger Ebert antoi elokuvalle kaksi tähteä neljästä. 

*Scoop* oli vuonna 2007 Goya-ehdokkaana parhaaksi eurooppalaiseksi elokuvaksi.

## Lähteet

## Aiheesta muualla
*
Estadio Ramón Sánchez Pizjuán

**Estadio Ramón Sánchez Pizjuán** on jalkapallostadion Espanjan Sevillassa. Vuonna 1958 avatun stadionin nykykapasiteetti on 45&nbsp;500. Se toimii Sevilla FC:n kotikenttänä ja on nimetty seuran entisen puheenjohtajan Ramón Sánchez Pizjuánin mukaan. Ensimmäinen ottelu stadionilla pelattiin Sevilla FC:n ja Real Jaénin välillä.

Sánchez Pizjuánilla pelattiin vuoden 1982 MM-kilpailuiden alkulohko-ottelu Brasilia–Neuvostoliitto ja välieräottelu Länsi-Saksa–Ranska sekä kauden 1985–1986 Euroopan cupin loppuottelu Steaua–Barcelona. Espanjan maajoukkue on pelannut stadionilla 23 ottelua eikä ole hävinnyt kertaakaan.

## Lähteet

## Aiheesta muualla
Ramón Sánchez Pizjuán stadionesittely (laligafi.net)
Alex Rider & Luurankosaari

**Alex Rider & Luurankosaari** on brittiläisen, kotimaassaan palkitun, Anthony Horowitzin kirjoittama nuortenkirja. Kirja on Alex Rider -sarjan kolmas osa. Edeltävät osat ovat Stormbreaker ja Kovisten koulu.

Alex Rider & Luurankosaari voitti vuonna 2003 Red House Children's Award -palkinnon.

## Juoni

Kun Alex sekaantuu heti kesäloman alkajaisiksi Wimbledonin tenniskilpailujen aikana vaarallisiin hankkeisiin, M16 katsoo viisaammaksi lähettää hänet Yhdysvaltoihin töihin. Englantilainen koulupoika saa työtovereikseen kaksi ylimielistä CIA:n agenttia, joiden vanavedessä hän rantautuu Kuubaan, pahamaineiselle *Cayo Esqueletolle*, Luurankosaarelle. Siellä häntä odottaa kenraali Alexei Sarov, kylmäverinen venäläinen fanaatikko, joka on päättänyt panna maailmanhistorian uusiksi. Alex kohtaa agenttiuransa vaarallisimman vastustajan, joka hänen on lyötävä yksin, aseinaan vain kourallinen viattomia pikku keksintöjä. Vai ovatko ne sittenkään niin viattomia?

## Lähteet
Human Resource

**Human Resource** (**HR**) on alankomaalainen elektronista tanssimusiikkia ja erityisesti hardcorea tuottanut yhtye. Alun perin sen muodostivat Guido Pernet, Johan Van Beek, Jasper Drexhage ja Robert Mahu. Yhtyeen kappaleisiin kuuluu mm. vuonna 1991 julkaistu "Dominator", jolla äänessä kuullaan yhdysvaltalaista MC:tä ja entistä koripalloilijaa Larenzo Nashia.
__NOTOC__
## Valikoitu diskografia

### Albumit

* *Dominating the World* (1990)
* *[[Kicking Noise of Rotterdam]]* (1993)

### Singlet

* "Dominator" (1991)
* "Rave-O-Lution" (1992)
* "Beyond The Edge" (1993)
* "Fuck Them" (1994)
* "In The Hall Of The Mountain King" (1996)

## Aiheesta muualla

* 
* Yhtye Discogs-sivustolla 
* Encyclopedia of Dutch Rock Music: Human Resource
Milton

**Milton** tarkoittaa seuraavia:

## Paikkoja

* Milton, kaupunki Massachusettsissa, Yhdysvalloissa.
* Milton, kaupunki Ontariossa, Kanadassa.
* Milton Keynes, kaupunki Englannissa.

## Sukunimenä

* CB Milton (s. 1968), muusikko Clarence Becker Miltonin taiteilijanimi.
* Freddy Milton (s. 1948), tanskalainen sarjakuvataiteilija
* John Milton (1608–1674), englantilainen runoilija
* Kim Milton Nielsen (s. 1960), tanskalainen jalkapalloerotuomari
* Kjell-Rune Milton (1948–2023), ruotsalainen jääkiekkoilija
* Michael Milton (s. 1973), australialainen vammaisurheilija.

## Muita

* Milton, miehen etunimi.
* 4332 Milton, asteroidi.
* Milton, menestynyt ratsuhevonen.
* Milton Keynes Dons FC, englantilainen jalkapalloseura
* hurrikaani Milton, Atlantilla lokakuussa 2024 riehunut hurrikaani.
Past Masters, Volume Two

**Past Masters, Volume 2** on vuonna 1988 julkaistu The Beatlesin albumi, joka on vielä LP-muodossa, joten siinä on vain 15 kappaletta.

## Kappaleet
Kaikki kappaleet Lennon - McCartney, jollei toisin ilmoitettu.

**A-puoli**
# "Day Tripper"
# "We Can Work It Out"
# "Paperback Writer"
# "Rain"
# "Lady Madonna"
# "The Inner Light" (Harrison)
# "Hey Jude"
# "Revolution"

**B-puoli**
#Get Back"
# "Don’t Let Me Down"
# "The Ballad Of John And Yoko"
# "Old Brown Shoe" (Harrison)
# "Across the Universe"
# "Let It Be"
# "You Know My Name"

## Katso myös
* Past Masters, Volume One

## Lähteet
*http://www.cduniverse.com/search/xx/music/pid/1108902/a/Past+Masters+Volume+Two.htm
*8. Revolution
Van Dyke Parks

**Van Dyke Parks** (s. 3. tammikuuta 1943 Hattiesburg, Mississippi) on monipuolinen yhdysvaltalainen muusikko ja näyttelijä. 

Mississippissä syntynyt Parks kävi New Jerseyn Princetonissa sijaitsevan American Boychoir Schoolin ja kiersi maata sen edustuskuorossa. Vuonna 1954 hänen perheensä muutti länsirannikolle Hollywoodiin, jossa poika opiskeli pianon- ja klarinetinsoittoa ja toimi lapsinäyttelijänä muun muassa Charles Vidorin elokuvassa *[[Joutsen (elokuva)|Joutsen]]*. Hän aloitti soolouransa muusikkona 1960-luvulla, mutta tuli tunnetuksi myös sessiomuusikkona; hän teki yhteistyötä muiden muassa The Byrdsin ja The Beach Boysin kanssa.

Parksin ensimmäinen kokonainen sooloalbumi on *Song Cycle* (1968). Hän on muiden projektiensa ohella työskennellyt myös elokuvamusiikin säveltäjänä. Jo nuorena hän kiinnostui trinidadilaisesta steelband- ja calypsomusiikista, joita kuullaan hänen toisella ja kolmannella albumillaan *Discover America* (1972) ja *Clang of the Yankee Reaper* (1975).

Van Dyke Parks on osallistunut mm. Aaron Nevillen vuonna 1991 ilmestyneen albumin *[[Warm Your Heart]]* tekemiseen.

## Diskografia
### Studiolevyt
* *Song Cycle* (1968)
* *Discover America* (1972)
* *Clang of the Yankee Reaper* (1975)
* *Jump!* (1984)
* *Tokyo Rose* (1989)
* *Fisherman & His Wife* (1991)
* *Orange Crate Art* (1995)
* *Songs Cycled* (2013)

### Livelevyt
* *Moonlighting: Live at the Ash Grove* (1998)

### Kokoelmat
* *Idiosyncratic Path: Best Of Van Dyke Parks* (1996)
* *Arrangements: Volume 1* (2011)
* *Super Chief: Music For The Silver Screen* (2013)

## Filmografia
### Esiintymiset elokuvissa

* 1956 Joutsen (*The Swan*)   
* 1959 A Gift for Heidi   
* 1971 Love It or Leave It  
* 1980 Loose Shoes  
* 1980 Popeye Hoagy 
* 1985 The Beach Boys: An American Band
* 1988 Ry Cooder & The Moula Banda Rhythm Aces: Let's Have a Ball  
* 1988 Vibes 
* 1990 Chinatown II (*The Two Jakes*) 
* 1991 He Said, She Said   
* 2007 The Old, Weird America: Harry Smith's Anthology of American Folk Music   
* 2009 The People Speak  
* 2010 Who Is Harry Nilsson   
* 2010 All You Need Is Klaus   
* 2010 Phil Ochs: There But for Fortune

### Esiintymiset TV-sarjoissa
* 1953 Bonino
* 1953 The Philco-Goodyear Television Playhouse  
* 1954 Goodyear Playhouse  
* 1954 Ponds Theater 
* 1954 Campbell Summer Soundstage 
* 1955 The Elgin Hour 
* 1954-1955 Studio One 
* 1955 Windows 
* 1956 Kraft Theatre 
* 1956 The Alcoa Hour  
* 1956 Star Tonight 
* 1956 General Electric 
* 1956-1957 The Kaiser Aluminum Hour 
* 1959 Brenner  
* 1982 Faerie Tale Theatre 
* 1990 Twin Peaks 

## Lähteet

## Kirjallisuutta
*
Spectrobes

**Spectrobes** on japanilaisen Jupiter-peliyhtiön kehittämä ja Disney Interactiven vuonna 2007 julkaisema Nintendo DS- ja Wii-peli. 

## Tarinan alku
Rallen ja Jeena kiertävät Nanairo-planeettakunnassa partioimassa, kun saavat yllättäen hätäviestin. He löytävät Daichi-planeetalta tajuttoman vanhan miehen. Hänen aluksensa on laskeutuessaan tuhoutunut, ja Rallen löytää oudon Prizmod-nimisen esineen aluksen hylyn vierestä. Kun Rallen tarttuu esineeseen, suuri pyörre ilmestyy ja imaisee hänet sisäänsä. Rallenin palattua Jeena ohjaa hänet jo heränneen miehen luo. Hän kertoo nimensä olevan Aldous. Hän kertoo, että hänen kotigalaksinsa tuhoutui Krawlien hyökkäyksessä ja että hän on ainoa eloonjäänyt. Aldous kertoo Rallenille, että hän on ottanut ensimmäisen askeleen tullakseen Spectrobe-mestariksi. Hän käyttää Prizmodia näyttääkseen Komainun, Spectroben, joka on vauvamuodossa, ja kertoo miten nuoret spectrobet voivat etsiä muita spectrobeja jotka on haudattu maan alle. Sitten he lähtevät etsimään haudattuja Spectrobeja suunnitelmanaan, että alkavat pelastaa eri galakseja Krawleilta.

## Eräitä Spectrobeja
* Komainu 
* Gristar
* Windora Ortex 
* Danilob 
* Spiko 
* Shakin
* Zaza

## Pelihahmot
* Rallen 
* Jeena 
* Aldous/Mr. X 
* Dr. Kate
* Commander Grant
* Dr. Wright
Hector Hogan

**Hector Dennis Hogan** (15. heinäkuuta 1931 – 2. syyskuuta 1960) oli australialainen pikajuoksija. Hän saavutti vuoden 1956 kesäolympialaisissa Melbournessa pronssia 100 metrin juoksussa. Hän kilpaili tuolloin myös 200 metrin juoksussa ja 4&nbsp;×&nbsp;100 metrin viestijuoksussa mutta ei yltänyt niissä loppukilpailuun.

Hogan saavutti pronssia Kansainyhteisön kisoissa 100 jaardilla vuonna 1954 sekä 4&nbsp;×&nbsp;110 jaardin viestijuoksussa vuosina 1954 ja 1958.

Hogan kuoli leukemiaan Brisbanessa 29 vuoden ikäisenä.

## Lähteet
Tauno Sipilä

**Tauno Olavi Sipilä** (7. marraskuuta 1921 Multia – 9. heinäkuuta 2001 Saarijärvi) oli suomalainen maastohiihtäjä, joka kilpaili kolmissa arvokisoissa 1950-luvun alkupuolella.

Sipilä osallistui Rumfordin MM-kisoihin 1950 saavuttaen sijat 21 ja 20. Oslon 1952 olympialaisissa hän sijoittui 18 kilometrillä kahdeksanneksi ja Falunin MM-kisoissa 1954 viimeisessä arvokisahiihdossaan 30 kilometrillä viidenneksi.

Ainoan yleisen sarjan Suomen mestaruutensa Sipilä voitti 30 kilometrillä vuonna 1949. SM-pronssia hän sai 15 kilometrillä vuonna 1954. SM-kisojen pikamatkalla hän sijoittui myös neljänneksi vuosina 1947 ja 1949 sekä viidenneksi vuonna 1952. SM-kisojen 30 kilometrillä hän oli neljäs vuonna 1947 ja 50 kilometrillä vielä viides vuonna 1956. Salpausselän Kisoissa hän voitti 18 kilometrin kilpailun vuonna 1951.

Seuratasolla ”Tanulainen” edusti Pylkönmäen Yrittävää. Ammatiltaan hän oli maanviljelijä ja metsätyönjohtaja.

## Lähteet
* 
* 

### Viitteet
Kauhajoen rautatieasema

**Kauhajoen rautatieasema** () on rautatieliikennepaikka Suomen rataverkkoon kuuluvalla rataosalla . Thure Hellströmin suunnittelema jugendtyylinen asema sijaitsee Kauhajoen Aronkylässä. Ensimmäinen juna saapui Kauhajoelle 22. heinäkuuta 1911, joskin virallisesti asema avattiin vasta 1. elokuuta 1913. Rautatieaseman ja kantatie 67 alituksen jälkeen etelälounaaseen kulkeva rata kääntyy noin 90° länsiluoteeseen kohti Teuvaa.

Henkilöliikenteen pysähdykset Kauhajoella loppuivat kuten muiltakin rataosan asemilta toukokuussa 1968. Kauhajoen aseman miehitys lopetettiin Suupohjan radan väliasemista viimeisenä vuonna 1999.  Tavaraliikenne loppui vuonna 2002, puutavaranosturi purettiin pian tämän jälkeen ja itse ratapiha koki saman kohtalon vuonna 2006. Asemarakennus on nykyisin yksityisomistuksessa.
 
## Lähteet
Thane Baker

**Walter Thane Baker** (s. 4. lokakuuta 1931) on yhdysvaltalainen pikajuoksija. Hän syntyi Elkhartissa, Kansasissa, ja opiskeli Kansas State Universityssa.

Baker voitti uransa aikana neljä olympiamitalia. Ensimmäisenä tuli 200 metrin juoksun hopeaa Helsingissä 1952 ajalla 20,8. Melbournessa 1956 Baker voitti hopeaa (100 m), pronssia (200 m) ja kultaa (4x100 m viesti).

Baker kuuluu Kansas Sports Hall of Fameen Wichitassa.

## Lähteet
Past Masters, Volume One

Past Masters, Volume One on The Beatlesin vuonna 1988 julkaistu kokoelma-albumi.

## Kappaleet
Kaikki kappaleet Lennon/McCartney, jollei toisin ilmoitettu.

# "Love Me Do" (Versio, jossa rummuissa on Pete Bestin sijasta Ringo Starr
# "From Me to You"
# "Thank You Girl"
# "She Loves You"
# "I’ll Get You"
# "I Want to Hold Your Hand"
# "This Boy"
# "Komm, Gib Mir Deine Hand"
# "Sie Liebt Dich"
# "Long Tall Sally" (Little Richard, Robert Blackwell)
# "I Call Your Name"
# "Slow Down" (Williams)
# "Matchbox" (Perkins)
# "I Feel Fine"
# "She’s a Woman"
# "Bad Boy" (Williams)
# "Yes It Is"
# "I’m Down"

## Katso myös
* Past Masters, Volume Two

## Lähteet
*https://web.archive.org/20021031091217/www.geocities.com/dsmurashev.geo/discography/us_a_34.htm
Rock ’n’ Roll Music

**Rock’n’Roll Music** on The Beatlesin kokoelma-albumi vuodelta 1976. Kaksilevyinen LP sisältää 28 kappaletta. Nimensä mukaisesti se sisältää yhtyeen rock and roll -tyylisiä kappaleita.

## Kappaleet
Kaikki kappaleet ovat Lennon/McCartney säveltämiä ja sanoittamia, jollei ole toisin ilmoitettu.

### Puoli 1

*1. ”Twist and Shout” (Medley-Russell)
*2. ”I Saw Her Standing There”
*3. ”You Can't Do That”
*4. ”I Wanna Be Your Man”
*5. ”I Call Your Name”
*6. ”Boys” (Dixon-Farrell)
*7. ”Long Tall Sally” (Johnson/Penniman/Blackwell)

### Puoli 2

*1. ”Rock and Roll Music” (Berry)
*2. ”Slow Down” (Williams)
*3. Medley: ”Kansas City/Hey, Hey, Hey, Hey” (Leiber/Stoller)/(Penniman)
*4. ”Money (That's What I Want)” (Bradford/Gordy)
*5. ”Bad Boy” (Williams)
*6. ”Matchbox” (Perkins)
*7. ”Roll Over Beethoven” (Berry)

### Puoli 3
*1. ”Dizzy Miss Lizzy” (Williams)
*2. ”Any Time at All”
*3. ”Drive My Car”
*4. ”Everybody's Trying to Be My Baby” (Perkins)
*5. ”The Night Before”
*6. ”I’m Down”
*7. ”Revolution”

### Puoli 4

*1. Back in the U.S.S.R.
*2. ”Helter Skelter”
*3. ”Taxman” (Harrison)
*4. ”Got to Get You into My Life”
*5. ”Hey Bulldog”
*6. ”Birthday”
*7. ”Get Back” (album version)

## Lähteet
* Rock 'n' Roll Music
Tapahtui eräänä yönä

**Tapahtui eräänä yönä** (myös *Tapahtuipa eräänä yönä*, ) on vuonna 1934 ensi-iltansa saanut elokuva. Elokuvan ohjasi Frank Capra ja sen pääosissa olivat Clark Gable ja Claudette Colbert. Elokuva oli ensimmäinen joka voitti viisi tärkeintä Oscar-palkintoa, tämän jälkeen ne on voittanut vain kaksi elokuvaa: Yksi lensi yli käenpesän ja Uhrilampaat.

Elokuva valittiin vuonna 1993 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia. *[[The New York Times]]in* kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa. Vuonna 2017 BBC:n äänestyksessä 253 eri puolilta maailmaa olevaa kriitikkoa valitsi elokuvan kaikkien aikojen sadan parhaan komedian listalle.

## Juoni
Pilalle hemmoteltu perijätär Ellie Andrews (Claudette Colbert) päättää mennä naimisiin King Westleyn kanssa vastoin superrikkaan isänsä tahtoa.
King Westley olisi naimassa Ellien todellisuudessa vain rahan takia. Ellien isä yrittää estää avioliiton toteutumisen kaikin tavoin, jonka takia Ellie karkaa ja lähtee bussilla kohti New Yorkia. 

## Roolit

Lähde: 

## Oscar-palkinnot
* Paras elokuva: Columbia Pictures (Harry Cohn, tuottaja)
* Paras miespääosa: Clark Gable
* Paras naispääosa: Claudette Colbert
* Paras ohjaus: Frank Capra
* Paras sovitettu käsikirjoitus: Robert Riskin

## Lähteet

## Aiheesta muualla
* 
* It Happened One Night Filmsite Movie Review 
*
Robert Morse

**Robert Xavier Morse** (18. toukokuuta 1931 Newton, Massachusetts, Yhdysvallat – 20. huhtikuuta 2022 Los Angeles, Kalifornia, Yhdysvallat) oli yhdysvaltalainen näyttelijä. Hän on työskennellyt Broadwaylla mutta näytellyt myös elokuvissa ja televisiossa, muun muassa sarjassa *[[Mad Men]]*. Hän sai Tony-palkinnon vuosina 1962 ja 1990 sekä Emmy-palkinnon vuonna 1993. 

Morse syntyi Massachusettsissa Newtonissa ja palveli Korean sodassa Yhdysvaltain laivastossa. Hän opiskeli näyttämötaidetta Neighborhood Playhousen teatterikoulussa sekä Lee Strasbergin oppilaana. Morsen teatteridebyytti oli 1949 newhampshirelaisessa teatterissa. Broadwayllä hän esiintyi ensimmäisen kerran vuonna 1955. Morsen ensimmäinen kreditoitu valkokangasrooli oli elokuvassa *[[Nokkela puhemies]]* (1958).

Morse oli vuonna 1959 ensimmäisen kerran ehdolla Tony-palkintoon komediasta *Say, Darling*. Seuraavana vuonna hän oli ehdolla musikaalista *Take Me Along*. Ensimmäisen kerran hänet palkittiin komediamusikaalista *[[Miten menestyä vaivatta liike-elämässä|How to Succeed in Business Without Really Trying]]*. Näytelmä oli valtaisan suosittu, ja sitä esitettiin viiden vuoden aikana yli 1&nbsp;400 kertaa. Morse oli mukana myös näytelmän elokuvaversiossa *[[Miten menestyä liike-elämässä yrittämättä liikaa]]* (1967).

Morse oli vuosina 1972–1973 mukana musikaalikomediassa *Sugar*, joka oli Billy Wilderin ohjaaman *[[Piukat paikat]]* näytelmäversio. Hän näytteli vuonna 1976 musikaalissa *So Long, 174th Street*, mutta palasi Broadwaylle seuraavan kerran vasta 1989–1990 esitetyssä näytelmässä *Tru*. Yhden miehen näytelmässä Morse näytteli Truman Capotea. Morse sai osasta toisen Tony-palkintonsa. Hän oli neljäs näyttelijä, joka oli saanut Tonyn sekä draama- että musikaalinäytelmän pääosasta.

Morse näytteli vuosina 1968–1969 televisiosarjassa *That’s Life*, josta hän oli ensimmäisen kerran Emmy-ehdokkaana. Vuonna 1970 hän oli mukana Disney-komediassa *[[Ruuhiralli]]*. Hän oli 1970- ja 1980-kuvulla vierailevana näyttelijänä muun muassa televisiosarjoissa *Love, American Style*, *[[Seikkailujen saari]]*, *[[The Dukes of Hazzard (televisiosarja)|The Dukes of Hazzard]]* ja *[[Murhasta tuli totta]]*. Morse oli mukana laulamassa Marlo Thomasin lastenalbumilla *Free to Be...You and Me* ja elokuvassa *Keisarin uudet vaatteet* (1987).

Morse sai Emmy-palkinnon vuonna 1993 PBS:n *[[American Playhouse]]* -sarjaan tehdystä *Tru*-näytelmän sovituksesta. Samana vuonna hän näytteli sarjassa *[[Villipalmut (televisiosarja)|Villipalmut]]*, ja vuonna 2000 hän oli lyhytaikaisen sairaalasarjan *City of Angeles* vakionäyttelijoitä.

Morse näytteli vuosina 2007–2015 AMC:n kehutussa draamasarjassa *Mad Men*. Morse oli siinä sarjan mainostoimiston johtaja Bert Cooper. Cooper oli eksentrinen mies, joka tunnettiin kravateistaan sekä japanilaisen taiteen ja arkkitehtuurin kokoelmastaan. Morse oli sarjasta viisi kertaa Emmy-palkinnon ehdokkaana.

## Lähteet

## Aiheesta muualla

*
Veini Kontinen

**Veini Edvin Kontinen** (12. helmikuuta 1928 Anttola – 21. helmikuuta 2010 Kuopio) oli suomalainen maastohiihtäjä, joka edusti maataan arvokisoissa 1950-luvulla.

Kontinen oli Suomen hiihtojoukkueen varamiehenä Oslon 1952 olympialaisissa. Hän karsi Suomen viestijoukkueen viimeisestä paikasta Urpo Korhosen kanssa ja hävisi tälle kaksi sekuntia. Falunin MM-kisoissa 1954 hän sijoittui 30 kilometrillä seitsemänneksi ja 50 kilometrillä kahdeksanneksi. Cortina d'Ampezzon 1956 olympialaisissa hän hiihti 50 kilometrillä yhdeksänneksi.

Suomen mestaruudet "Venttu" Kontinen voitti 3&nbsp;×&nbsp;10 kilometrin viestissä Jämsänkosken Ilveksen joukkueessa vuosina 1951 ja 1953 sekä Kuopion Poliisi-Urheilijoitten joukkueessa vuonna 1957. Hän edusti urallaan myös Mikkelin Hiihtäjiä, Anttolan Urheilijoita ja Puijon Hiihtoseuraa. SM-hopeaa hän sai 50 kilometrillä vuosina 1954 ja 1955.

Vuonna 1954 Kontinen sijoittui 50 kilometrillä Salpausselän Kisoissa toiseksi ja Holmenkollenilla viidenneksi. Puijolla hän sijoittui tällä maratonmatkalla toiseksi vuosina 1953 ja 1957 sekä kolmanneksi vuonna 1956. Ounasvaaralla hän oli kolmas vuonna 1957. Ruotsissa hän voitti Kiirunan 30 kilometrin kilpailun vuonna 1953 ja Bodenin 42 kilometrin kisan vuonna 1955.

Ammatiltaan Veini Kontinen oli rikosetsivä ja metsätyönjohtaja. Hänen veljensä Veikko Kontinen saavutti SM-pronssia 18 kilometrin hiihdossa vuonna 1944.

## Lähteet

* 
* 

### Viitteet
Bill Erwin

**William Lindsey ”Bill” Erwin** (2. joulukuuta 1914 Honey Grove, Texas, Yhdysvallat – 29. joulukuuta 2010 Studio City, Los Angeles, Kalifornia) oli yhdysvaltalainen näyttelijä. Hän oli syntyperäinen teksasilainen ja valmistui vuonna 1935 Texasin yliopistosta Austinissa oppiarvolla journalismissa.

Erwin palveli ilmavoimien kapteenina toisessa maailmansodassa ja teki ensiesiintymisensä elokuvassa vuonna 1942. Hänellä oli tunnettu rooli elokuvassa *Kerran jossakin* (*Somewhere in Time*, Szwarc 1980), ja lisäksi hänet tunnetaan yhteistyöstä John Hughesin kanssa.  

Erwin ei rajoittanut uraansa elokuviin, vaan esiintyi myös muiden muassa televisiosarjoissa *[[Seinfeld]]* ja *[[Star Trek]]*. Hän oli *Seinfeld*-vierailustaan vuonna 1993 ehdolla Emmy-palkinnon saajaksi. Hän jatkoi aktiivista uraansa 2000-luvulle saakka.

## Lähteet

## Aiheesta muualla
*
Sammy Baugh

**Samuel Adrian ”Sammy” Baugh** () oli yhdysvaltalainen amerikkalaisen jalkapallon pelaaja ja näyttelijä. 

Baugh syntyi ja kasvoi Teksasissa, jossa hän opiskeli Texas Christian Universityssa. Hän loi ammattilaisuransa Washington Redskinsissä (1937–1952) ja työskenteli vielä 1960-luvulla valmentajana. Lempinimensä ”Slingin’ Sammy Baugh” hän ansaitsi pelinrakentajana jo 1930-luvulla, jolloin Washington Redskinsin hyökkäys oli aikansa edelläkävijä korostaessaan heittopeliä tavanomaisen juoksupelin sijaan. Baughin muut pelipaikat olivat potkaisija ja puolustuksen takamies. Baughin nimissä on edelleen eräs NFL:n ennätyksistä: paras lentopotkujen nettokeskiarvo kaudessa (51,4 jaardia vuodelta 1940).

Baugh kuuluu sekä Pro Football Hall of Fameen että College Football Hall of Fameen. Hän esiintyi merkittävissä rooleissa elokuvissa, kuten *King of the Texas Rangersissa* (1941). 

## Aiheesta muualla

* Sammy Baugh Pro Football Hall of Famen verkkosivuilla.
Esko Tilli

**Esko Ilmari Tilli** (25. helmikuuta 1920 Anjala – 13. heinäkuuta 1998 Anjalankoski) oli suomalainen maastohiihtäjä.

Tilli oli Suomen maastohiihtojoukkueen varamiehenä Oslon 1952 olympialaisissa. Kaksi vuotta myöhemmin Falunin MM-kisoissa hän sijoittui 30 kilometrillä kuudenneksi.

"Esu" Tilli saavutti hiihdon SM-kisoissa hopeaa 30 kilometrillä vuosina 1945 ja 1946 sekä 18 kilometrillä pronssia vuonna 1947. Viidenneksi hän sijoittui 30 kilometrillä vuonna 1950 ja 50 kilometrillä vuonna 1955. Hän voitti Ounasvaaran hiihdoissa 18 kilometrin kilpailun vuonna 1947 ja sijoittui kolmanneksi vuonna 1952. Puijon talvikisoissa hän oli 50 kilometrillä toinen vuosina 1950 ja 1955. Vaasahiihdossa hän sijoittui viidenneksi vuonna 1952.

Pyöräily oli Tillin sivulaji, ja hän saavutti nuorten SM-pronssia 50 kilometrin maantiepyöräilyssä vuonna 1939. Seuratasolla hän edusti Anjalan Liittoa. Ammatiltaan hän oli työnjohtaja.

## Lähteet

* 
*
Paras miespääosa musikaali- tai komediasarjassa (Golden Globe)

:*Katso [[Golden Globe Awards]].*
***1971**: Flip Wilson, *[[The Flip Wilson Show]]*
***1972**: Carroll O'Connor, *[[Perhe on pahin]]*
***1973**: Redd Foxx, *[[Sanford and Son]]*
***1974**: Jack Klugman, *[[The Odd Couple]]*
***1975**: Alan Alda, *[[M*A*S*H (televisiosarja)|M*A*S*H]]*
***1976**: Alan Alda, *[[M*A*S*H (televisiosarja)|M*A*S*H]]*
***1977**: Henry Winkler, *[[Onnen päivät]]*
***1978**: Ron Howard, *[[Onnen päivät]]*; Henry Winkler, *[[Onnen päivät]]*
***1979**: Robin Williams, *[[Mork and Mindy]]*
***1980**: Alan Alda, *[[M*A*S*H (televisiosarja)|M*A*S*H]]*
***1981**: Alan Alda, *[[M*A*S*H (televisiosarja)|M*A*S*H]]*
***1982**: Alan Alda, *[[M*A*S*H (televisiosarja)|M*A*S*H]]*
***1983**: Alan Alda, *[[M*A*S*H (televisiosarja)|M*A*S*H]]*
***1984**: John Ritter, *[[Three's Company]]*
***1985**: Bill Cosby, *[[The Cosby Show]]*
***1986**: Bill Cosby, *[[The Cosby Show]]*
***1987**: Bruce Willis, *[[Konnankoukkuja kahdelle]]*
***1988**: Dabney Coleman, *[[The Slap Maxwell Story]]*
***1989**: Michael J. Fox, *[[Perhe on paras]]*, Judd Hirsch, *[[Dear John]]* sekä Richard Mulligan, *[[Empty Nest]]*
***1990**: Ted Danson, *[[Cheers (televisiosarja)|Cheers]]*
***1991**: Ted Danson, *[[Cheers (televisiosarja)|Cheers]]*
***1992**: Burt Reynolds, *[[Evening Shade]]*
***1993**: John Goodman, *[[Roseanne]]
**'1994**: [[Jerry Seinfeld]], ''[[Seinfeld]]''
***1995**: [[Tim Allen]], ''[[Home Improvement]]''
***1996**: [[Kelsey Grammer]], ''[[Frasier]]''
***1997**: [[John Lithgow]], ''[[Kolmas kivi Auringosta]]
***1998**: [[Michael J. Fox]], ''[[Spin City]]''
***1999**: [[Michael J. Fox]], ''[[Spin City]]''
***2000**: [[Michael J. Fox]], ''[[Spin City]]''
***2001**: [[Kelsey Grammer]], ''[[Frasier]]''
***2002**: [[Charlie Sheen]], ''[[Spin City]]''
***2003**: [[Tony Shalhoub]], ''[[Monk]]''
***2004**: [[Ricky Gervais]], ''[[Konttori (brittiläinen televisiosarja)|Konttori]]''
***2005**: [[Jason Bateman]], ''[[Sukuvika]]'' 
***2006**: [[Steve Carell]], ''[[Konttori (brittiläinen televisiosarja)|Konttori]]''
***2007**: [[Alec Baldwin]], ''[[30 Rock]]''
***2008**: [[David Duchovny]], ''[[Californication (televisiosarja)|Californication]]''
***2009**: [[Alec Baldwin]], ''[[30 Rock]]''
***2010**: [[Alec Baldwin]], ''[[30 Rock]]''
***2011**: [[Jim Parsons]], ''[[Rillit huurussa]]''
***2012**: [[Matt LeBlanc]], ''[[Amerikan frendi]]''
***2013**: [[Don Cheadle]], ''[[House of Lies]]''
***2014**: [[Andy Samberg]], ''[[Brooklyn Nine-Nine]]''
***2015*': [[Jeffrey Tambor]], *Transparent''

## Lähteet
*
Art Donovan

**Arthur ”Art” Donovan, Jr.** (5. kesäkuuta 1924 – 4. elokuuta 2013) oli yhdysvaltalainen amerikkalaisen jalkapallon pelaaja. Hän vietti neljä vuotta asepalveluksessa Yhdysvaltain merijalkaväessä toisessa maailmansodassa.

Donovan syntyi New Yorkin Bronxissa ja valmistui vuonna 1950 Boston Collegesta. Hän tuli 1950-luvulla tunnetuksi Baltimore Coltsista ja sai vuonna 1968 paikan Pro Football Hall of Famessa.

Vuonna 1987 ilmestyi Donovanin omaelämäkerta *Fatso*.

## Lähteet
Mariusz Pudzianowski

**Mariusz Zbigniew Pudzianowski** (s. 7. helmikuuta 1977) on puolalainen entinen voimamies, joka on voittanut Maailman vahvin mies -kilpailun vuosina 2002, 2003, 2005, 2007 ja 2008. Vuonna 2009 Pudzianowski siirtyi kilpailemaan vapaaottelussa (MMA).

Pudzianowski syntyi Biała Rawskassa ja aloitti treenaamisen kolmetoistavuotiaana. Hän osallistui ensimmäiseen kilpailuunsa Płockissa 1. toukokuuta 1999, mutta saavutti kansainvälistä kuuluisuutta vasta ensimmäisen Maailman vahvin mies -kilpailuun osallistumisensa myötä vuonna 2000. Hän sijoittui tuona vuonna neljänneksi. Vuoden 2004 kilpailussa Pudzianowski sijoittui alun perin kolmanneksi, mutta hänen doping-näytteestään löytyi kiellettyjä aineita. Suoritus hylättiin ja Pudzianowski joutui kärsimään vuoden kilpailukiellon. Hän on 186 cm pitkä ja painaa 142 kiloa. Vapaaottelussa hänen ottelupainonsa on ollut yleensä 120 kg tuntumilla.

Pudzianowski on perustanut myös oman yhtyeensä, Pudzian Bandin, jonka kanssa hän on tehnyt esiintymisiä 2000-luvulla.

## Ennätyksiä
* penkkipunnerrus 290kg
* kyykky 380kg
* maastaveto 415kg

## Vapaaottelu

Pudzianowski on otellut 14 ottelua, näistä 9 voittoa, 4 tappiota ja viimeisin ottelu tuomittiin tuomarivirheen takia mitätöidyksi. Nimekkäin vastustaja on ollut brittiläinen James Thompson.

## Lähteet

## Aiheesta muualla

* Pudzianowskin kotisivut
Etupolvinivel

**Etupolvinivel** () muodostuu eläimillä kämmenluiden ja ranneluiden välille. Ihmisellä vastaava nivel on rannenivel. Etupolvinivel muodostuu kolmen nivelrivin muodostamasta yhteisnivelestä. *Articulatio antebraciocarpeae* yhdistää toisiinsa proksimaaliset ranneluut ja värttinäluun sekä kyynärluun. Tämä nivelen osa on liikkuvin. *Articulatio metacarpeae* liittää toisiinsa proksimaaliset ja distaaliset ranneluut. *Articulatio carpometacarpeae* yhdistää kämmenluut distaalisiin ranneluihin ja siinä esiintyy hyvin vähän liikettä. Dorsaalipuolella nivelkapselia vahvistaa ojentajalihasten pidäkeside ja palmaaripuolella koukistajalihasten pidäkeside.

## Etupolvinivelen nivelsiteet
* Etupolvinivelen sivusiteet () ovat kaikilla muilla eläinlajeilla paitsi lihansyöjillä
* Etupolvinivelen dorsaalipuolen ligamentit yhdistävät vierekkäiset luut toisiinsa kädenselän puolelta
* Etupolvinivelen kämmenpuolen ligamentit yhdistävät vierekkäiset luut toisiinsa kämmenen puolelta
Teófilo Cubillas

**Teófilo Juan Cubillas Arizaga** (s. 8. maaliskuuta 1949 Lima) on perulainen entinen jalkapalloilija. Häntä pidetään lajissaan maansa kaikkien aikojen parhaana.

## Ura
Cubillas aloitti jalkapallouransa 16-vuotiaana kotikaupunkinsa Alianza Lima -seurassa. Hänestä käytettiin poikamaisen ulkonäkönsä tähden lempinimeä *Nene ("Vauveli")*. 20-vuotiaana hän oli mukana nostamassa Perun vuoden 1970 Meksikon MM-kisojen puolivälieriin. 1972 hänet valittiin "Vuoden eteläamerikkalaiseksi jalkapalloilijaksi". Seuraavan vuonna hän muutti Sveitsiin pelaamaan FC Baselissa. Sieltä hän siirtyi Portugaliin, FC Portoon.

Peru ei selvinnyt vuoden 1974 Länsi-Saksan MM-kisoihin, mutta vuotta myöhemmin se voitti toisen Etelä-Amerikan-mestaruutensa. Tässä Cubillas oli keskeisessä osassa Brasiliaa vastaan tekemillään kahdella maalilla välierässä, jonka Peru lopulta voitti 3&ndash;1. Vuoden 1978 Argentiinan MM-kisoissa Peru selvisi jatkosarjaan hänen tekemillään maaleilla. Cubillas on eniten MM-kisoissa yhteensä maaleja tehnyt perulainen 10&nbsp;maalillaan. Hän teki maajoukkueessa pelaamissaan 81&nbsp;ottelussa kaikkiaan 26&nbsp;maalia, mikä on edelleen joukkueen historian paras tulos.

Cubillas palasi entiseen seuraansa Alianzaan. Vuonna 1979 hän teki sopimuksen NASL-liigan Fort Lauderdale Strikers -seuran kanssa. Hän teki viiden kauden aikana 65&nbsp;maalia. Näistä&nbsp;3 hän teki 7&nbsp;minuutissa Los Angeles Aztecsia vuonna 1981 pelatussa ottelussa. Hän oli mukana vuoden 1982 Espanjan MM-kisoihin osallistuneessa Perun joukkueessa. Tämä ei kuitenkaan selvinnyt jatkoon alkulohkostaan, vaikka pelasi tasan Kamerunia ja Italiaa vastaan. Muutamaa kuukautta myöhemmin hän luopui maajoukkuetehtävistään.

Vuonna 1985 Cubillas liittyi Fort Lauderdale Sunin joukkueeseen, joka pelasi Yhdysvaltain toisessa divisioonassa United Soccer League (USL) -liigassa.

Cubillas palasi pelikentille kasvattajaseuransa Alianza Liman riveissä, kun tämän koko edustusjoukkue oli saanut surmansa sitä kuljettaneen lentokoneen syöksyessä mereen 8. joulukuuta 1987 lähellä Ventanillaa, Callaossa. Turma oli Perun jalkapallon historian tuhoisin. Cubillas pelasi muutaman ottelun osoittaakseen kunnioitusta onnettomuudessa kuolleille ja antaakseen toivoa seuran kannattajille.

Nykyään Cubillas asuu Coral Springsissä, Floridassa, missä hän omistaa nuorten jalkapalloleirin. Hän oli ainoana perulaisena mukana listassa, johon Pelé oli maaliskuussa 2004 koonnut mielestään 125 parasta elossa olevaa jalkapalloilijaa.

## Lähteet
Ville Larinto

**Ville Larinto** (s. 11. huhtikuuta 1990 Lahti) on suomalainen uransa lopettanut mäkihyppääjä, joka edusti Lahden Hiihtoseuraa.

Larinto hyppäsi ensimmäisen maailmancup-osakilpailunsa Kuusamossa 1. joulukuuta 2007 sijoittuen 36:nneksi. Engelbergin kilpailuissa ennen joulua hän oli sijoilla 48 ja 41. Vuodenvaihteessa 2007–2008 Larinto osallistui ensimmäisen kerran Keski-Euroopan mäkiviikolle. Hän osallistui kahteen ensimmäiseen kilpailuun ja saavutti Oberstdorfissa uransa ensimmäiset maailmancup-pisteet sijoituttuaan 29:nneksi. Garmisch-Partenkirchenin kuuluisasta uudenvuodenpäivän kilpailusta hän sen sijaan karsiutui.

Kaudella 2008–2009 Larinto voitti normaalimäen Suomen mestaruuden ja nuorten maailmanmestaruuspronssia. Ensimmäisen maailmancupin palkintosijan hän saavutti Trondheimissa joulukuussa 2008 oltuaan toinen. Viikkoa myöhemmin Larinto oli kolmas Pragelatossa. Tammikuussa 2009 hän sijoittui kolmanneksi Whistlerin kilpailussa vaikka kaatui toisen kierroksen hyppynsä.. Liberecin MM-kilpailuissa 2009 Larinto oli normaalimäessä seitsemäs ja suurmäessä 12:s.

Ensimmäisen maailmancupin osakilpailuvoittonsa Larinto saavutti Kuopiossa 1. joulukuuta 2010. Myöhemmin samalla kaudella hän sijoittui toiseksi Lillehammerin jälkimmäisessä osakilpailussa. Loukkaannuttuaan mäkiviikolla Garmisch-Partenkirchenin osakilpailussa 1. tammikuuta 2011 Larinto joutui jättämään kauden kesken polven eturistisiteen katkettua. Hän palasi mäkeen Salpausselän Kisoissa 3. maaliskuuta 2012 joukkuemäessä.

Larinto lopetti uransa mäkihyppääjänä keväällä 2018.

## Lähteet
Kylkiluunpään nivel

**Kylkiluunpään nivel** () muodostuu kylkiluunpään ja sitä vastaavien kahden selkänikamien välille. Kaulanikamista viimeinen osallistuu ensimmäisen kylkiluunpään nivelen muodostukseen, muut nivelen muodostukseen osallistuvat selkänikamat ovat rintanikamia. Kylkiluunpään nivelet mahdollistavat rintakehän laajenemisen hengityksen yhteydessä yhdessä kylkiluu-poikkihaarakenivelien kanssa.

## Kylkiluunpään nivelen nivelsiteet
* *Ligamenta intercapitale* yhdistää vastakkaisia kylkiluita
* Kylkiluunpään säteisside () kulkee kylkiluunpäästä nikamien solmuihin ja niiden välissä olevaan nikamavälilevyyn

## Katso myös
* Kylkiluu-poikkihaarakenivel
Benjamin Leadbeater

**Benjamin Leadbeater** (1760–1837) oli brittiläinen luonnontieteilijä, lintutieteilijä ja taksonomi.

Leadbeater oli kuuluisa luonnonhistoriallisten tuotteiden kauppias Lontoossa. Hänen liikkeensä sijaitsi osoitteessa 19 Brewer Street, Piccadilly.

Leadbeater nimesi linnuista muun muassa platinafasaanin (*Chrysolophus amherstiae*).

Hänen kunniakseen on nimetty arokakadu (*Cacatua leadbeateri*), violettisäihkykolibri (*Heliodoxa leadbeateri*) ja etelänkalkkunasarvekas (*Bucorvus leadbeateri*).

## Lähteet
Noneeni

**Noneeni** eli **1-noneeni** eli nonyleeni (C9H18) on hiilivetyihin kuuluva orgaaninen yhdiste. Noneenimolekyylissä on 9 atomia hiiltä, 18 atomia vetyä sekä yksi kaksoissidos. Se on kahdeksanneksi yksinkertaisin alkeeni (yksinkertaisin on eteeni).

## Noneenin ominaisuudet, valmistus ja käyttö
Huoneenlämmössä ja normaalipaineessa nestemäinen noneeni on väritön, ja se syttyy helposti.

Noneenia valmistetaan propeenitrimeeristä. Yhdistettä käytetään dekanolin valmistamiseen niin kutsutulla oksoprosessilla dekyyliesterien synteesiin pesuaineina käytettävien nonyylifenolin ja nonyylifenolietoksylaatin valmistuksessa.

1-noneenia esiintyy semiokemikaalina eliöiden viestinnässä, erityisesti allomonina.

## Lähteet

## Aiheesta muualla
*PubChem: 1-Nonene 
*Human Metabolome Database (HMDB): 1-Nonene 
*Food Component Database (FooDB): 1-Nonene 
*ChemBlink: 1-Nonene 
*Liber Herbarum II: Luettelo noneenia sisältävistä kasveista
*Pherobase: Semiochemical - delta1-9Hy
Radha Burnier

**Radha Burnier** (15. marraskuuta 1923 Adyar, Intia – 31. lokakuuta 2013 Adyar) oli Kansainvälisen Teosofisen Seuran presidentti. Hänen isänsä Nilakanta Sri Ram toimi samaisen seuran viidentenä presidenttinä aina vuodesta 1953 vuoteen 1973 saakka.

Radha Burnier suoritti akateemisen tutkinnon sanskriitissa ja klassisissa aineissa Madrasin yliopistossa. Yliopisto-opiskelujen ohessa hän opiskeli vuosia klassista tanssia Arundalejen perustamassa Kalakshetran-säätiössä. Hän esitti myös yhtä pääosaa Jean Renoirin elokuvassa *Le Fleuve* (Joki) vuonna 1951.

Tämän lisäksi hän toimi Adyarin kirjaston ja tutkimuskeskuksen johtajana. Ennen seuran presidenttiyttä hän toimi Teosofisen Seuran Intian osaston ylisihteerinä vuosien 1960 ja 1978 välillä. Kansainvälisen Teosofisen Seuran presidentti hänestä tuli vuonna 1980. Hän oli myös Jiddu Krishnamurtin ystävä.

## Teokset
* *Human regeneration, lectures and discussions*. Theosophical Publishing House, Wheaton 1991; 
* *No Other Path to Go*. Theosophical Publishing House, Wheaton 1985; 
* *The Way of Self-Knowledge*. Theosophical Publishing House, Wheaton 1993; 
* *Truth, Beauty, and Goodness*. Theosophical Publishing House, Wheaton 1985; 

**Suomennetut teokset:**

**Ei ole muuta polkua kuljettavaksi*. Teosofinen seura, Helsinki 2002; 
**Elämisen taito*. Biokustannus, Helsinki 2006; 
**Ihmisen uudistuminen*. Teosofinen seura, Helsinki 1994; 

## Lähteet
**Teosofi-lehti*, Nro. 6, 1984, sivu 141.

### Viitteet

## Aiheesta muualla
* Announcement of a lecture at singaporelodge.org 
* Press release on her work in Freemasonry, 1.11.2003  
* Online article with Radha Burnier's basic philosophy
* Por que sou vegetariana
Marina Berti

**Elena Maureen Bertolini** eli **Marina Berti** (29. syyskuuta 1924 Lontoo – 29. lokakuuta 2002 Rooma) oli italialainen näyttelijä. 

Vuonna 1941 debytoinut Berti esiintyi enimmäkseen sivurooleissa. Tunnetuimpia elokuvia, joissa hänet nähdään, ovat *Kuningaskuntani naisesta* (1955) ja *Rouva Suorasuu* (1962). Hän oli naimisissa Claudio Goran kanssa vuodesta 1944 tämän kuolemaan 1998.

Berti kuoli syöpään syksyllä 2002 ollessaan 78 vuoden ikäinen.

## Aiheesta muualla
*
Kylkiluu-poikkihaarakenivel

**Kylkiluu-poikkihaarakenivel** () muodostuu kylkiluun ja sitä vastaavan selkänikaman poikkihaarakkeen. Kylkiluu-poikkihaarakenivel mahdollistaa rintakehän laajenemisen sisäänhengityksessä yhdessä kylkiluunpään nivelen kanssa.

## Kylkiluu-poikkihaarakenivelen nivelsiteet
* Ulompi kylkiluu-poikkihaarakeside ()
* Ylempi kylkiluu-poikkihaarakeside ()
Regimantas Adomaitis

**Regimantas Adomaitis** (31. tammikuuta 1937 – 20. kesäkuuta 2022) oli liettualainen näyttelijä. Hän syntyi Šiauliaissa, valmistui Vilnan yliopistosta ja kuului Sąjūdisin aloiteryhmään. Elokuvien joukossa, joissa hän esiintyi, oli *Suloinen sana – vapaus* (*Eto sladkoje slovo – svoboda!*, 1973); hän tuli lisäksi tunnetuksi teatterista ja televisiosta. 

Adomaitisin suosio ei rajoittunut Liettuaan, vaan hän loi merkittävän uran myös Saksassa.

## Lähteet

## Aiheesta muualla
*
Günter Reisch

**Günter Julius Hermann Reisch** (24. marraskuuta 1927 Berliini – 24. helmikuuta 2014) oli saksalainen elokuvaohjaaja ja -käsikirjoittaja. Hän syntyi Berliinissä, kasvoi vuodesta 1934 Potsdamissa ja teki jo vuonna 1950 yhteistyötä Kurt Maetzigin kanssa.

Reischin myöhemmältä uralta on peräisin muun muassa elokuva *Anton der Zauberer* (1977). Hän kuului Akademie der Künsteen ja Deutsche Filmakademieen.

## Lähteet

## Aiheesta muualla
*
Malcolm Allen

**Malcolm Allen** (s. 29. toukokuuta 1973 Wauchope, Uusi Etelä-Wales) on entinen australialainen uimari, joka edusti kotimaataan kesäolympialaisissa 1996 Yhdysvaltain Atlantassa. Hän sijoittui kolmanneksitoista 400 metrin vapaauinnissa sekä neljänneksi 4 × 200 metrin vapaauintiviestissä, yhdessä muun joukkueen kanssa. Vuotta aikaisemmin, lyhyen radan MM-kilpailuissa Brasilian Rio de Janeirossa Allen oli voittanut MM-kultaa 4 × 200 metrin vapaauintiviestissä, sekä pronssia 400 metrin vapaauinnista.

## Lähteet
*Maroubra Swimming Club
Red Bull RB4

**Red Bull RB4** oli Adrian Neweyn suunnittelema Formula 1 -auto, jolla Red Bull -talli kilpaili kaudella 2008. Auto julkistettiin 16. tammikuuta 2008 Jerezin radalla Espanjassa. Autoa kilpailuissa ajoivat David Coulthard ja Mark Webber. Autolla saavutettiin yksi palkintosija, muttei voittoja, sekä koko kaudelta yhteensä 29 pistettä, joka oikeutti valmistajien pistetaulukossa seitsemänteen sijaan.

## Teknisiä tietoja
* Moottori: Renault RS27 - 2008 2400cc 90° 32 venttiilinen V8
* Vaihdelaatikko: puoliautomaattinen 7-vaihteinen, pituussuntainen
* Renkaat: Bridgestone, Ozin vanteilla
* Jarrut: Brembo
* Polttoaine ja öljy: Elf
* Paino: 605 kg


## Formula 1 -tulokset

## Lähteet

## Aiheesta muualla
* Kuvia autosta
Lennox Miller

**Lennox V. Miller** (8. lokakuuta 1946 Kingston, Jamaika – 8. marraskuuta 2004 Pasadena, Kalifornia, Yhdysvallat) oli jamaikalainen yleisurheilija ja olympiamitalisti.

Miller voitti uransa aikana kaksi olympiamitalia: hopeaa Méxicossa 1968 ja pronssia Münchenissä 1972, molemmat 100 metrin juoksussa. Münchenissä hän sijoittui lisäksi Jamaikan joukkueen ankkurina neljänneksi 4 × 100 metrin viestijuoksussa.

Miller työskenteli aktiiviuransa jälkeen hammaslääkärinä Pasadenassa, Kaliforniassa, jossa hän kuoli syöpään 58-vuotiaana. Pikajuoksija Inger Miller on hänen tyttärensä.

## Lähteet
*
Larry James

**George Lawrence "Larry" James** (6. marraskuuta 1947 – 6. marraskuuta 2008) oli yhdysvaltalainen pikajuoksija.

James voitti kulta- ja hopeamitalit vuoden 1968 kesäolympialaisissa Méxicossa. Kultaa hän sai 4 × 400 metrin viestijuoksussa, jossa Yhdysvallat juoksi maailmanennätysajan 2.56,16. Hopeaa hän sai 400 metrin juoksussa, jossa maanmies Lee Evans oli häntä nopeampi. Ennen olympialaisia Jamesin nimissä oli 400 metrin juoksun maailmanennätys 44,1. Hän sijoittui tuolla ajalla toiseksi Yhdysvaltain olympiakarsinnoissa mutta 0,1 sekuntia nopeammin juossut Evans käytti niin sanottuja siilipiikkareita, joten hänen tulostaan ei hyväksytty maailmanennätykseksi.

Vuoden 1970 universiadeissa Larry James voitti 400 metrin aitajuoksun ajalla 50,2 ja 4&nbsp;×&nbsp;400 metrin viestijuoksun ajalla 3.03,3.

## Lähteet
* 
* 
*